קונרד מרטנס

קונרד מרטנס (באנגלית: Conrad Martens; 1801 – 21 באוגוסט 1878), היה צייר נוף יליד אנגליה. ליווה את צ'ארלס דרווין בחלק מהמסע על הספינה "ביגל", והגיע לאוסטרליה בשנת 1835 וצייר שם עד מותו בשנת 1878.

== ביוגרפיה ועבודה ==
אביו של קונרד, ג'יי סי מרטנס, היה סוחר יליד אוסטריה שהגיע ללונדון כקונסול האוסטרי. קונרד נולד ב-1801 ליד טאואר היל ולאחר מות אביו בשנת 1816 היה נחוש להמשיך בקריירה כאמן ולמד ציור נוף בצבעי המים אצל הצייר קופלי פילדינג. שני אחיו, ג'ון ויליאם והנרי מרטנס היו גם הם אמנים.<ref>"The Late Mr.Conrad Martens". Australian Town and Country Journal. XVIII (451). New South Wales, Australia. 31 August 1878. p. 13. Retrieved 21 May 2018 – via National Library of Australia.</ref>

בשנת 1832 ביקש ממנו קפטן בלקווד, מפקד ספינת מלחמה בריטית, להצטרף לשייט בן שלוש שנים להודו כאמן טופוגרפי. לקראת סוף 1833, כשהיו במונטווידאו, הוא שמע את רוברט פיצרוי, המפקד של ספינת המלחמה "ביגל" שעסקה בסקר מיצרי מגלן, כי הוא מחפש אמן להחליף את אמן הספינה אוגוסטוס ארל שחלה. בדרך זו קונרד הצטרף למסע השני של "ביגל" ונשאר על סיפונה כשנתיים. בעודו על סיפונה של הביגל, נוצרה ידידות בין קונרד מרטנס וצ'ארלס דרווין, שלקח חלק במשלחת כחוקר טבע במימון עצמי ובן לוויה של הקפטן.<ref></ref>

קונרד מרטנס עזב את הביגל בוולפראיסו במחצית השנייה של 1834 ועבר לטהיטי, ולאיי הים הדרומי, כולל ניו זילנד, לפני שהגיע לסידני ב-1835. מרטנס הגיע לקולוניה עם אוסף יקר של שרטוטים שבתחילה התכוון להחזיר לידידו בלקווד בהודו, אך תמונותיו זכו להערכה בסידני והוא מצא תעסוקה מתמדת והחליט להישאר.

הוא המשיך להיות אחד מאמני הנוף הבקיאים, הבולטים והפוריים בקולוניה. "ביגל" הגיעה בשנת 1836, ודרווין וקפטן פיצרוי הזמינו ממנו מספר ציורים שצייר במסעותיו עם הביגל בטיירה דל פואגו ובאוקיינוס השקט. בעקבות זאת הוא קיבל הזמנות גדולות אחרות ובשנת 1837 הוצגו כמה מציורי צבעי המים האוסטרליים של מרטנס באגודה המלכותית בלונדון.

משנת 1839, התחיל מיתון כלכלי שנמשך עד שנות ה-50 של המאה ה-19, וההזמנות הפכו לנדירות יותר. באותה העת - שנות ה-40 של המאה ה-19, הוא פנה לליתוגרפיות, שאיפשרו לו למכור את אותה יצירה פעמים רבות - ההדפס "מבט על סידני מהחוף הצפוני" היה פופולרי במיוחד.

== משפחה ==
קונרד מרטנס התחתן ב־9 במרץ 1837 עם ג'יין קרטר, ממוצא וולשי, ילדתם היחידה של ויליאם וג'יין קרטר. אביה של ג'יין היה שופט בבית המשפט העליון של ניו סאות' ויילס, ורכש ב 1836 את אחד מציוריו של מרטנס, נוף בטהיטי.

נולדו להם בן ושתי בנות. הבת הבכורה, רבקה מרטנס (1838 – 10 ביולי 1909) הייתה מזכירה ותומכת ותיקה בסניף סנט לאונרדס של אגודת התנ"ך הבריטית. היא הייתה אמנית, ידועה בצבעי מים. שני ילדיהם האחרים מתו לפניהם. ג'יין מרטנס נפטרה ב־6 ביולי 1894.

== שנים מאוחרות ==
בסוף 1851 הפליג מרטנס לבריסביין ואז נסע חזרה לסדני דרך נופי אוסטרליה והתארח אצל מתיישבים וחוואים ותיעד אותם. הוא צייר למעלה משבעים ציורים בנסיעה זו. בין השנים 1841–1852 הוא נסע באזורי ניוקאסל והאנטר ואלי. חלק ניכר מאוסף ציוריו מהמסעות האלה, מצוי בספרייה הממלכתית של ניו סאות' ויילס.

הוא הציג באגודה לאמנות ויקטוריאנית במלבורן בשנת 1853, ובתערוכה האוניברסלית בפריז בשנת 1855. שיפור בסופו של דבר בכלכלת אוסטרליה בשנות ה-1850 המאוחרות יותר (בעיקר בגלל גילוי הזהב) הביא לעלייה משמעותית בהזמנות ממנו.

בשנת 1862 קיבל מכתב מדרווין, ובירך אותו על ההצלחה של "מוצא המינים".<ref></ref> הוא שלח לדרווין ציור צבעי מים של נהר בריסביין שהציג בתערוכה הבינלאומית בלונדון. בשנת 1863 הפך לעוזר ספרן בספרייה הפרלמנטרית, והבטיח את מעמדו הכספי, אך קיצץ את הזמן שהיה יכול להשקיע בעבודה אמנותית. עם זאת, הוא הציג בתערוכה הבינלאומית בפריז בשנת 1867 ומצא זמן לחנך כישרונות אוסטרלים שאפתנים כמו הציירת מרי הרייט גאדי.

הוא קיבל את העבודה הציבורית הראשונה שלו בשנת 1872, מהגלריה הוויקטוריאנית (לימים הגלריה הלאומית של ויקטוריה), עבור ציור צבעי מים של מפלי אפסלי ליד וולצ'ה, ניו סאות' ויילס, ועבודה שנייה בשנת 1875 מהאקדמיה לאמנויות של ניו סאות' ויילס, שבמועצה שלה היה חבר בשנת 1877.

משנות 1860 התדדרה בריאותו והוא נפטר מהתקף לב ב־21 באוגוסט 1878.<ref></ref>
הוא נקבר בטקס פרטי בפארק סנט תומאס רסט, צפון סידני.

כמו אמנים רבים, מרטן לא זכה להכרה אוניברסלית בחייו, אך בשנת 1910 עבודותיו הוצגו בפתיחת גלריית מיטשל בספרייה הממלכתית של ניו סאות' ויילס.

== גלריה ==
<gallery mode="packed" heights="160">
File:(Sydney from Sandy (Rose) Bay), 1840 Conrad Martens.jpg | סידני

File:(Tahiti) 1840 Conrad Martens.jpg | טהיטי

File:Island of Moorea Tahiti 1840 C. Martens.jpg | טהיטי

File:Approach to Montevideo, Uruguay MET DP804730.jpg | הכניסה למונטווידאו

File:HMS Beagle by Conrad Martens.jpg | ה"ביגל"

File:Darwin200-rhea supper.jpg | צ'ארלס דרווין

File:Fuegian BeagleVoyage.jpg | יליד בארץ האש

File:South American bandit.jpg | שודד דרום אמריקאי

File:Martens, Maria Mercedes, Maria and Don Manuel de Chiloé Manuel de (Don) (image 34, page 22r).jpg | רישום

File:Martens, Island Chiloé View at Point Punta Arenas (image 46, page 32r).jpg | רישום האי צ'ילואה

File:Martens, Tahiti, from Apareaitu (image 62, page 41v).jpg | רישום טהיטי

File:Martens, Woman of Chiloé weaving (image 40, page 27r).jpg | רישום האורגת

</gallery>

==קישורים חיצוניים==

== הערות שוליים ==

קטגוריה:ציירים בריטים
קטגוריה:ציירים אוסטרלים
קטגוריה:בריטים שנולדו ב-1801
קטגוריה:בריטים שנפטרו ב-1878